ROMÂNIA

JUDEŢUL SUCEAVA

**MUNICIPIUL CÂMPULUNG MOLDOVENESC**

##### CONSILIUL LOCAL

##### 

###### **HOTĂRÂREA NR. 140**

###### **din 17 decembrie 2019**

**privind aprobarea cumpărării sculpturii intitulată „Urania”, creaţia sculptorului Ion Maftei**

Consiliul Local al municipiului Câmpulung Moldovenesc, întrunit în şedinţa ordinară din data de 17 decembrie 2019;

Având în vedere:

-Referatul de aprobare al primarului municipiului Câmpulung Moldovenesc, înregistrat la nr. 34016 din 06.12.2019;

-Raportul de specialitate al Direcţiei economice din cadrul aparatului de specialitate al primarului,  înregistrat la nr. 34020 din 06.12.2019;

-Raportul de specialitate al Muzeului „Arta Lemnului” Câmpulung Moldovenesc, înregistrat la nr. 34022 din 06.12.2019;

-Raportul de specialitate al Compartimentului juridic din cadrul aparatului de specialitate al primarului,  înregistrat la nr. 34025 din 06.12.2019;

-Avizul Comisiei de specialitate a Consiliului Local;

-Hotărârea Consiliului Local al municipiului Câmpulung Moldovenesc nr. 125/28.11.2019 privind aprobarea intenţiei de cumpărare a sculpturii intitulată „Urania”, creaţia sculptorului Ion Maftei, însuşirea raportului de evaluare pentru estimarea preţului de piaţă al sculpturii şi numirea comisiei de negociere a preţului de vânzare;

-Procesul - verbal de negociere a preţului de cumpărare, încheiat între Comisia de negociere a preţului şi a condiţiilor de cumpărare a sculpturii intitulată „Urania”, cu sculptorul Ion Maftei, înregistrat la nr. 33491/13.12.2009;

-Prevederile art. 1650 alin. (1), art. 1652 şi art. 1657 din Legea nr. 287/2009 privind Codul civil, republicată, cu modificările şi completările ulterioare;

În temeiul art. 129 alin. (2) lit. c), alin. (7) lit. d) şi k), art. 139 alin. (1) și art. 140 alin. (1), art. 196 alin. (1) lit. a) din Ordonanța de Urgența nr. 57/2019 privind Codul administrativ, cu completările ulterioare,

### H O T Ă R Ă Ş T E

**Art.1.**(1)Se aprobă cumpărarea imobilului sculpturii intitulată „Urania”, creaţia sculptorului Ion Maftei, la preţul de 23.800 lei, conform procesului-verbal de negociere înregistrat la nr. 33491/13.12.2019.

(2)Suma aferentă cumpărării imobilului teren, prevăzut la alin. (1), este prevăzută în bugetul general al municipiului din anul 2019, la capitolul 67.02.03.03. „Muzee”.

**Art.2.**(1)Se împuterniceşte primarul municipiului Câmpulung Moldovenesc domnul Negură Mihăiță să semneze, în numele Consiliului Local al municipiului Câmpulung Moldovenesc, contractul de vânzare pentru statuia prevăzută la art. 1 alin. (1).

(2)Taxele notariale se suportă de către municipiu.

**Art.3.**Statuia identificată potrivit art. 1 alin. (1) se înregistrează în domeniul privat al municipiului Câmpulung Moldovenesc.

**Art.4.**Primarul municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Costeliuc Cornel - Florinel** |  | **Contrasemnează:**  **SECRETAR GENERAL**  **AL MUNICIPIULUI**  **Erhan Rodica** |